Квалификације за Светско првенство 2002. године биле су најтеже у историји Бразилске репрезентације. Током целог квалификационог циклуса Бразил се мучио са јачим противницима. Порази од Парагваја (2:1) и Чилеа (3:0) у једном тренутку одмакли су Бразил од пласмана у Јапан и Јужну Кореју. Проблем је, пре свега, лежао у слабој реализацији па је у тим враћен Ромарио који већ на наредном мечу против Боливије постиже "хет трик", а у победи против Венецуеле од 6:0 био је стрелац четири пута! У првим квалификационим мечевима у 2001. години, Бразил се поразима од Уругваја и Еквадора, те нерешеним исходом са Перуом и те како одаљио од Мундијала. Селекторску функцију у најтежем тренутку преузео је Луис Фелипе Сколари. До краја квалификација Бразил је поражен од Боливије са 3:1 и Аргентине 2:1, али је остварио и остале победе и успео да избори учешће на Мундијала.